text: Síðan fríggjamorgunin hevur Umhvørvisstovan havt vitjan av tveimum føroyskum rossum, sum vórðu sett á grasvøllin uttanfyri bygningin.
text: #000000
text: Hóast tað er sera hugnaligt at hava kríatúr standandi nærhendis, har fólk hava sítt dagliga yrki, er ongin ivi um, at hetta ikki var nøkur varðandi loysn. Tí hevur Umhvørvisstovan verið í sambandi við Búnaðarstovuna, sum er tann landsstovnurin, ið varðar av føroyskum húsdórum.
text: #000001
text: Búnaðarstovan hevur í apríl 2011 gjørt eina ætlan fyri føroysk húsdjór, herundir varðveitslu av føroysku rossunum. Hóast ætlanin frá 2011 enn ikki er sett í verk, hevur Búnaðarstovan kortini eina tilbúgvingarætlan, ið kann setast í verk nær tað skal verða. Nú líkt er til, at ein bráfeingis tørvur er á at finna lendi til føroysk ross, hevur Búnaðarstovan vissa Umhvørvisstovuna um, at tey eru klár til at seta tilbúgvingarætlanina í verk.
text: #000002
text: Umhvørvisstovan hevur kunnað eigaran av føroysku rossunum, sum hava staðið við skrivstovubygningin um hetta, og eigarin hevur nú flutt rossini av økinum.
text: #000003
text: Vilt tú vita meira, so ring til Umhvørvisstovuna, Jóhannu Olsen, tlf 342400, ella send okkum ein teldupost, us@us.fo.
text: #000004